Bokke in moeilike groep vir WB in 2023 | Netwerk24
14 Desember 2020 14:32
As die Springbokke in 2023, in Frankryk, weer die Wêreldbeker omhoog wil hou, sal hulle in die groepfase eers met Ierland en Skotland in die groepfase moet afreken. Foto: Getty Images
Die Springbokke gaan hulle in 'n sogenaamde "Groep van die Dood" bevind in 2023 se Wêreldbeker-toernooi in Frankryk.
Suid-Afrika is Maandag in Parys saam met twee Sesnasies-spanne, Ierland en Skotland, in Groep B geloot.
Frankryk, die gasheer, is in Groep A saam met Nieu-Seeland.
Wallis en Australië is saam in Groep C, terwyl Engeland hom in Groep D bevind saam met Japan en Argentinië.
Jacques Nienaber, die Springbok-afrigter, het Maandag in 'n nuusverklaring gesê dat die loting hom 'n einddoelwit gee om voor te werk.
"Om in dieselfde groep as Ierland en Skotland te wees, is 'n yslike uitdaging, maar om toernooi te kan wen, moet jy al die spanne kan klop. Ons sal deeglik getoets word in die groepwedstryde," sê hy.
"As jy kyk na die voorste drie spanne in elke groep, sou ek sê dat enige van daardie spanne 'n ander op enige gegewe dag kan klop. Dit is bewys deur Japan, wat in onlangse jare groot opgang gemaak het."